Diari Oficial de la Generalitat Valenciana


Sumari del DOGV 2433, del 23-01-1995 (1995/833615)

ORDRE de 30 de desembre de 1994, de la Conselleria d'Educació i Ciència, per la qual es convoquen ajudes per a la formació contínua de professors i formadors de llengües estrangeres d'acord amb l'acció I del programa Lingua.
--------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/12/30/(3)/dof/vci/html**

### Dades del document

Número de DOGV
:   2433

Data del DOGV
:   23-01-1995

Secció del DOGV
:   DISPOSICIONS GENERALS

Número del document
:   1995/833615


Data del document
:   30-12-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 30 de desembre de 1994, de la Conselleria d'Educació i Ciència, per la qual es convoquen ajudes per a la formació contínua de professors i formadors de llengües estrangeres d'acord amb l'acció I del programa Lingua.   
El programa Lingua va ser aprovat el 28 de juliol de 1989 pel Consell de Ministres de les Comunitats Europees per a promoure el coneixement de les llengües dels diferents estats membres. Un dels seus principals objectius consisteix en contribuir a la millora qualitativa de l'ensenyament i aprenentatge de les llengües de la Unió Europea mitjançant la concessió de beques per a recolzar els programes de mobilitat i els projectes innovadors en la formació inicial i contínua dels professors d'idiomes, en l'aprenentatge de llengües en l'ensenyament professional i superior i en l'establiment d'estratègies per a la formació lingüística en la vida econòmica.  
De les cinc accions que comprèn el programa, l'acció I contempla les mesures destinades a promoure la formació contínua de professors i formadors de llengües estrangeres.  
En virtut de tot això i d'acord amb l'Ordre de 10 d'octubre de 1994 per la qual s'estableixen les normes generals i de procediment a les quals han d'atenir-se les convocatòries específiques d'ajudes per a la formació contínua de professors i formadors de llengües estrangeres d'acord amb l'Acció I del programa Lingua (Butlletí Oficial de l'Estat de 26 d'octubre de 1994), i Ordre de 31 d'octubre de 1994, de correcció d'errades (Butlletí Oficial de l'Estat de 28 de novembre de 1994), i fent ús de les atribucions que m'han conferides per l'article 35 de la Llei de Govern Valencià,   
ORDENE:  
Primer. Objecte de la convocatòria  
1. Es convoquen ajudes (denominades de formació contínua), d'acord amb l'acció I del programa Lingua, destinades a mestres, professors i formadors de llengües estrangeres, amb la finalitat de donar-los l'oportunitat de participar en activitats de formació contínua en altres estats membres de la Unió Europea i excepcionalment dins del propi país.  
2. Per al desplegament de l'accció I, tenint en compte el nombre de professors es destinaran 84.021 ecus per a la Comunitat Valenciana.  
3. Les ajudes, de fins un màxim de 1.500 ecus per beneficiari, s'assignaran per a contribuir a les despeses d'ensenyament, el viatge i l'estada ocasionades per l'assistència a l'activitat de formació. L'import de les ajudes serà fixat individualment, tenint en compte l'activitat de formació, la durada, les despeses d'inscripció i ensenyament, així com el lloc de celebració, i no podrà superar les quantitats següents:  
- Activitats de dues setmanes: 1.100 ecus  
- Activitats de tres setmanes: 1.300 ecus  
- Activitats de quatre o més setmanes: 1.500 ecus  
4. Tindran prioritat:  
a) Els sol·licitants l'activitat de formació dels quals contribuesca a la diversificació de l'oferta de llengües estrangeres, així com a l'ensenyament de les llengües menys utilitzades i ensenyades del programa Lingua.  
b) Els sol·licitants que hagen participat anteriorment en un intercanvi en el marc de l'acció IV del programa Lingua.  
c) Els sol·licitants que estiguen participant durant el curs 1994-95 en un Programa Europeu de Cooperació (PEC) en el marc de l'acció Ib del programa Lingua.  
d) Els mestres que estiguen impartint idioma en el segon cicle de Primària durant el curs 1994-95.  
e) Els sol·licitants que no s'hagen beneficiat d'una beca del programa Lingua, acció I, anteriorment.  
Segon. Requisits   
1. Podran sol·licitar aquestes ajudes:  
a) Els mestres, professors de Secundària i d'Escola Oficial d'Idiomes que, en formular la sol·licitud, tinguen com a una de les seues activitats regulars l'ensenyament d'una o més llengües del programa Lingua en centres docents públics o privats d'acord amb la normativa vigent. Les llengües que comprèn el programa, als efectes de sol·licitar aquestes ajudes, són: alemany, danès, irlandès, francès, grec modern, neerlandès, anglès, irlandès (gaèlic), italià, luxemburguès i portuguès, ensenyades com a llengües estrangeres.  
b) Els inspectors tècnics d'educació que tinguen relació amb l'ensenyament de llengües estrangeres i els assessors de llengües estrangeres dels centres de professors.  
c) Les persones destinades en els serveis tècnics de suport a l'ensenyament i perfeccionament de llengües estrangeres.  
2. Els sol·licitants hauran de complir obligatoriament les condicions següents:  
a) Tenir tres anys d'experiència com a mínim en l'ensenyament d'idiomes estrangers, contabilitzant el curs 1994-95 com a any complet.  
b) Estar impartint actualment l'idioma per al qual se sol·licita l'activitat de formació, tret d'aquells casos que això supose la formació o reconversió de professors que es troben exercint altres llengües, justificats degudament, o estar destinat en serveis tècnics de suport a l'ensenyament o en la Inspecció Tècnica d'Educació.  
c) No haver-se beneficiat durant l'any 1994 d'una ajuda de l'acció I del programa Lingua.  
3. Les condicions que haurà de complir l'activitat de formació per a la qual se sol·licita l'ajuda seran les següents:  
a) L'activitat de formació tindrà com a finalitat principal el perfeccionament de l'activitat docent i formativa del sol·licitant.  
b) L'activitat de formació haurà de tenir una duració igual o superior a dues setmanes i quaranta hores lectives.  
Tercer. Sol·licituds   
1. Els professors que reunesquen les condicions esmentades formularan les sol·licituds per mitjà d'instància, segons el model que figura a l'annex I d'aquesta ordre, a la qual s'adjuntarà la documentació que figura a continuació:  
1.1. Per als mestres i professors destinats en centres docents públics:  
a) Certificat de serveis específic per a l'acció I del programa Lingua, expedit per la Direcció Territorial d'Educació corresponent, segons el model que figura a l'annex IV.  
b) Certificat expedit pel director del centre de destinació on es farà constar l'idioma que ha impartit el sol·licitant en els dos últims cursos (1992-93 i 1993-94), o, si no fa el cas, dels dos últims cursos en els que haja impartit l'idioma, així com l'idioma que imparteix durant el curs 1994-95, i s'especificarà els nivells i nombre d'hores impartides a la setmana. Cas que durant els cursos anteriors els centres de destinació foren distints de l'actual, són necessaris els respectius certificats dels directors d'aquests centres, i es farà constar el que especifica aquest apartat.  
1.2. Per als professors destinats en centres docents privats, certificat de serveis prestats, expedit pel director de l'actual centre de treball i amb el vist-i-plau de la inspecció tècnica corresponent, en el qual conste el nivell educatiu, l'àrea impartida i el nombre d'hores a la setmana. Si en anys anteriors el concursant ha prestat serveis en centres diferents a l'actual, haurà d'adjuntar els certificats que ho acrediten.  
1.3. Acreditació dels mèrits acadèmics i professionals, relacionats amb l'idioma, que considere convenient al·legar. Aquests seran justificats mitjançant els documents que s'especifiquen en els annexos II i III d'aquesta ordre.  
1.4. Relació numerada, datada i signada, de la documentació presentada, seguint l'ordre que apareix en els barems establerts en els annexos II i III d'aquesta ordre.  
2. No es tindran en compte ni, per consegüent, valorats els mèrits al·legats i no justificats degudament, ni els que es justifiquen fora del termini al qual es refereix l'apartat cinquè d'aquesta convocatòria.  
Quart. Presentació de sol·licituds  
1. Les sol·licituds es dirigiran a la Direcció General d'Ordenació i Innovació Educativa de la Conselleria d'Educació i Ciència.  
2. La presentació de sol·licituds es podrà realitzar en qualsevol de les dependències previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Si els sol·licitants opten per presentar la seua sol·licitud en una oficina de correus, ho faran amb el sobre obert per tal que el funcionari de correus puga datar i segellar la instància abans de certificar-la.  
Cinquè. Termini de presentació  
Les sol·licituds individuals i documents als quals fa referència l'apartat tercer, punt 1, d'aquesta ordre hauran de ser presentats fins el dia 31 de gener de 1995, aquest inclòs.  
Sisè. Selecció  
1. La selecció del professorat es realitzarà, prèvia valoració dels mèrits dels aspirants, d'acord amb els criteris que figuren en els apartats primer, segon i tercer i els barems que figuren als annexos II i III d'aquesta convocatòria, per una comissió integrada pels següents membres:  
President: el director general d'Ordenació i Innovació Educativa, o persona que hi delegue.  
Vocals:  
- El cap del Servei de Formació del Professorat o persona que hi delegue.  
- La cap del Servei de Programes Curriculars, o persona que hi delegue.  
Secretari: un funcionari del Servei de Formació del Professorat, amb veu però sense vot.  
2. La comissió seleccionadora podrà disposar la constitució de subcomissions tècniques especialitzades tan sols a l'efecte de col·laborar en la valoració dels mèrits dels candidats.  
Setè. Resolució de la convocatòria  
1. Dins els tres mesos següents a la finalització del termini de recepció de sol·licituds, la Direcció General d'Ordenació i Innovació Educativa farà pública en el tauler d'anuncis de la Conselleria d'Educació i Ciència i als de les direccions territorials d'Educació, una relació provisional amb la resolució de la convocatòria, on es farà constar:  
a) Relació de sol·licituds seleccionades, puntuacions obtingudes i quantia assignada a cadascuna d'elles.  
b) Relació de sol·licituds suplents per ordre de puntuació i puntuacions obtingudes en cada cas.  
c) Relació de sol·licituds excloses, especificant-ne la causa.  
2. Els candidats podran presentar les reclamacions davant la Direcció General d'Ordenació i Innovació Educativa durant el termini de deu dies hàbils, comptadors a partir de la data en la qual es feren públiques les relacions esmentades.  
3. Trancorregut el termini de reclamacions, i una vegada estudiades i, en tot cas, ateses les reclamacions, la Direcció General d'Ordenació i Innovació Educativa, per delegació del conseller d'Educació i Ciència, dictarà i farà pública en el Diari Oficial de la Generalitat Valenciana la resolució definitiva de la concessió de les ajudes, en la qual s'inclourà una relació nominativa dels beneficiaris, on constarà la quantia de l'ajuda concedida en cada cas, així com una relació nominativa de les sol·licituds suplents per ordre de puntuació i les sol·licituds excloses especificant-ne la causa.  
Vuitè. Acceptacions i renúncies  
En els vint dies naturals següents a la publicació en el Diari Oficial de la Generalitat Valenciana de la relació provisional a la qual fa menció l'apartat setè, punt 1, d'aquesta ordre, les persones seleccionades hauran de trametre a la Direcció General d'Ordenació i Innovació Educativa l'acceptació o renúncia, fent constar qualsevol canvi, s'escau, en les dades del participant o de l'activitat sol·licitada.  
En el cas de no rebre cap notificació per part de l'interessat en el termini assenyalat, s'entendrà que renuncia a l'ajuda.  
Nou. Retirada de documentació  
Una vegada publicades la resolució definitiva i, finalitzat el termini per a la interposició de recursos, els documents presentats pels concursants podran retirar-se de la Direcció General d'Ordenació i Innovació Educativa fins el dia 30 d'octubre de 1995, directament pels interessats o per una persona autoritzada. També podran sol·licitar la seua devolució per correu.  
Deu. Justificació i percepció de l'ajuda  
1. El pagament efectiu de la totalitat de l'ajuda es farà a l'interessat una vegada realitzada l'activitat. Amb aquesta finalitat, l'interessat remetrà a la Direcció General d'Ordenació i Innovació Educativa, dels vint dies naturals següents a la finalització de l'activitat, el documents relacionats tot seguit:  
a) Informe crític sobre l'activitat realitzada, segons un qüestionari que es publicarà en la resolució definitiva.  
b) Fotocòpia compulsada del certificat d'assistència al curs en el qual s'especifiquen les dates de realització i el nombre d'hores lectives.  
c) Fotocòpia compulsada de la factura o document que justifique la inscripció al curs, en el qual s'especifique l'import de les despeses realitzades.  
d) Declaració de l'interessat on manifeste si és o no beneficiari d'altra ajuda o beca procedent de qualsevol administració o ens públic o privat, nacionals o internacionals, amb especificació, si escau, de la quantia i la finalitat.  
2. Qualsevol alteració de les condicions que s'han tingut en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions o ens públics o privats, nacionals o internacionals, podrà donar lloc a la modificació de les resolucions de concessió.  
3. Els beneficiaris de les ajudes estaran obligats a facilitar qualsevol informació que els siga requerida per l'organisme competent, quedant sotmesos a les actuacions de control financer que corresponga i a les de comprovació que puga efectuar la Conselleria d'Educació i Ciència.  
   
DISPOSICIó FINAL  
S'autoritza la Direcció General d'Ordenació i Innovació Educativa per adoptar les mesures que calguen per al compliment i desenvolupament d'aquesta ordre, i resoldre totes les incidències plantejades en la interpretació i l'execució.  
València, 30 de desembre de 1994  
El conseller d'Educació i Ciència,  
JOAN ROMERO I GONZáLEZ


Còpia Permalink ELI